রাজশাহী বিভাগীয় জেলা প্রশাসক সম্মেলন রোববার চাঁপাইনবাবগঞ্জে জেলা প্রশাসকের সম্মেলন কক্ষে অনুষ্ঠিত হয়েছে। এতে ৮ জেলার জেলা প্রশাসকসহ ভূমি কর্মকর্তারা অংশ নেয়।    সকালে চাঁপাইনবাবগঞ্জ জেলা প্রশাসন আয়োজিত রাজশাহী বিভাগীয় কমিশনার আব্দুল মান্নানের সভাপতিত্বে অনুষ্ঠিত সম্মেলনে বক্তব্য রাখেন,  চাঁপাইনবাবগঞ্জের জেলা প্রশাসক কে এম আলী আজম, রাজশাহীর জেলা প্রশাসক দিলোয়ার বখত, নওগাঁর জেলা প্রশাসক নাজমানারা খাতুন। এসময় অতিরিক্ত বিভাগীয় কমিশনার (সার্বিক) স্বপন কুমার রায়, অতিরিক্ত বিভাগীয় কমিশনার (রাজস্ব) আ.ক.ম শাহীদুর রহমান, বিভাগীয় উপ-ভূমি সংস্কার কমিশনার শ্যাম কিশোর রায়, জয়পুরহাটের জেলা প্রশাসক অশোক কুমার বিশ্বাস, সিরাজগঞ্জের জেলা প্রশাসক আমিনুল ইসলাম, নাটোরের জেলা প্রশাসক মজিবর রহমান, বগুড়ার জেলা প্রশাসক ইফতেখারুল ইসলাম খান, পাবনার জেলা প্রশাসক মোস্তাফিজুর রহমান, বগুড়ার জোনাল সেটেলমেন্ট অফিসার ফেরদৌস  আলম, রাজশাহী বিভাগের সহকারী হিসাব নিয়ন্ত্রক সালাহউদ্দিন মিয়া উপস্থিত ছিলেন। সম্মেলনে দেশের সার্বিক উন্নয়ন কর্মকাণ্ড, ইউনিয়ন পরিষদ নির্বাচন, শিক্ষা-দারিদ্র বিমোচন কার্যক্রম, মাদকদ্রব্য নিয়ন্ত্রণ প্রভৃতি বিষয় নিয়ে আলোচনা করা হয়।